Μαρτυρίες - aktinotherapeia.gr\nΑκτινοθεραπεία | Μαρτυρίες\nΈνα σώμα, μια ψυχή\nΑκολουθούν μαρτυρίες ασθενών.\n2014 και παλαιότερα\nΗ καθημερινότητα και ο αγώνας που δίνεις για ν’ ανταποκριθείς στις υποχρεώσεις σου, συχνά δεν σου αφήνουν το περιθώριο για να σκεφθείς την υγεία σου. Νοιώθεις πως είσαι άτρωτη και πως όλα αυτά τα φοβερά που ακούς για ανθρώπους που πονούν και υποφέρουν, δεν σε αφορούν. Όταν λοιπόν φτάνει η στιγμή της αλήθειας και μαθαίνεις πως κι εσύ είσαι μία καρκινοπαθής, νοιώθεις τον κόσμο γύρω σου να καταρρέει. Συνειδητοποιείς πως τα τετριμμένα της ζωής δεν έχουν καμία σημασία. Ώρα ν’ ασχοληθείς με τον εαυτό σου. Να του δώσεις την προτεραιότητα, να τον αγαπήσεις και να τον φροντίσεις. Να μην τον κάνεις πέρα για τις ανάγκες των άλλων. Τότε λοιπόν, ψάχνεις κάπου ν’ αγκιστρωθείς, έχεις την ανάγκη ν’ ακούσεις πως θα γίνεις καλά, αποζητάς τον επιστήμονα που θα σε πάρει από το χέρι και θα σε οδηγήσει στο ξέφωτο: στη θεραπεία και στη λύτρωση.\nΑποφάσισα να εμπιστευθώ τη Δρα Κατσώχη. Σε ανύποπτο χρόνο, είχα μάθει από μία φίλη για το έργο της ως Πρόεδρος της ΑΚΟΣ. Είχα εκτιμήσει την προσπάθειά της ν’ αναδείξει τη σημασία της πρόληψης στον καρκίνο και να βοηθήσει ογκολογικούς ασθενείς και αποθεραπευμένους. Την αναζήτησα γιατί στη μάχη μου, που ήθελα να έχω στο πλευρό μου, όχι μόνο έναν εξαίρετο επιστήμονα αλλά και έναν άνθρωπο που δεν θα χλεύαζε τους φόβους μου και θα μου έδινε όσο χρόνο είχα ανάγκη. Η Δρ. Κατσώχη δικαίωσε την επιλογή μου. Ποτέ δεν κοίταξε το ρολόι στη διάρκεια των συναντήσεών μας. Πάντα ήταν έτοιμη να μου εξηγήσει και να με οπλίσει με θάρρος και δύναμη. Σχεδίασε με ευθύνη την πορεία μου και την περπατήσαμε μαζί, βήμα το βήμα.\nΤώρα που βρεθήκαμε στο ξέφωτο, θέλω να της πω ότι είμαι ευγνώμων που έκανε τον αγώνα μου και δικό της αγώνα. Έχει κερδίσει με το σπαθί της, ξεχωριστή θέση στην καρδιά μου, για την επιστημονική της ακεραιότητα και για την ζεστή και ειλικρινή συμπεριφορά της. Δεν με άφησε να φοβηθώ. Δεν με άφησε να αμφιβάλω. Δεν με άφησε να λιγοψυχήσω.\nΕύχομαι ο Θεός να της δίνει δύναμη για να συνεχίσει!\nΘα έχει πάντα την ευγνωμοσύνη μου\nΣτη μάχη ενάντια στον καρκίνο, ευάλωτοι δεν είναι μόνο οι ογκολογικοί ασθενείς αλλά και εμείς: οι άνθρωποι τους. Η οικογένειά τους, οι φίλοι που δεν δείλιασαν και στάθηκαν στο πλευρό τους, τα παιδιά τους και οι σύντροφοί τους.\nΕίναι μαρτύριο να ξέρεις πως ο άνθρωπός σου έχει να δώσει έναν μεγάλο αγώνα κι δεν γνωρίζεις πώς μπορείς να τον βοηθήσεις γιατί πολύ απλά δεν είσαι επιστήμονας. Είσαι λογίστρια, είσαι δασκάλα, είσαι πωλήτρια. Πώς μπορείς να του πάρεις τον πόνο; Πώς μπορείς να κάνεις πέρα τον δικό σου φόβο για να του μεταδώσεις δύναμη, ελπίδα και αισιοδοξία; Πώς μπορείς να γνωρίζεις τί συμβαίνει σε κάθε βήμα της πορείας; Ποιος θα σου λύσει τις απορίες και θα σου απαντήσει με υπομονή και ευγένεια;\nΟ καρκίνος χτύπησε και το δικό μας σπίτι. ΚΑΙ ΕΥΤΥΧΩΣ ήμασταν τυχεροί γιατί στάθηκε στο πλευρό μας όχι απλά σαν επιστήμονας αλλά σαν δικός μας άνθρωπος η Δρ. Δέσποινα Κατσώχη. Στάθηκε μάνα και αδελφή μας αλλά και φύλακας άγγελος για τη μητέρα μας. Ήταν πάντα εκεί για να λύνει κάθε απορία μας και να μας ενημερώνει για την πορεία της. Της έδωσε δύναμη και την όπλισε με ψυχραιμία και απαντοχή. Τα καλά αποτελέσματα δικαίωσαν την επιλογή μας να της εμπιστευθούμε σαν επιστήμονα τον άνθρωπό μας.\nΗ επιστήμη μπορεί να κάνει θαύματα. Όλοι όσοι ανεβαίνετε τον δικό σας Γολγοθά, να ξέρετε ότι ο καρκίνος δεν είναι ανίκητος. Αρκεί να έχετε στο πλευρό σας άξιους επιστήμονες που είναι παράλληλα και ΑΝΘΡΩΠΟΙ.\nΑισθάνομαι την υποχρέωση να ευχαριστήσω τους ανθρώπους που στάθηκαν δίπλα μου στη μεγάλη περιπέτεια υγείας που αντιμετώπισα. Συγκεκριμένα τη γιατρό μου Δέσποινα Κατσώχη και την ομάδα της, γιατί ήταν δίπλα μου τόσο ως γιατροί όσο και ως άνθρωποι και συμπαραστάτες. Χωρίς την πολύτιμη συμβολή τους, ίσως το αποτέλεσμα να μην ήταν το ίδιο. Σχεδίασαν και εκτέλεσαν με άψογο τρόπο τις ακτινοθεραπείες μου, συμπεριφέρθηκαν σαν να μην ήμουν οικογένειά τους και με έβγαλαν αλώβητη από τη μάχη μου με τον καρκίνο του μαστού. Για τη γνώση του αντικειμένου τους, την ανθρωπιά τους, την ποιότητά τους ως άνθρωποι, ευχαριστώ τους: Δέσποινα Κατσώχη, Μιχαήλ Χατζηευσταθίου, Βίκυ Τσαούση. Το Νοσοκομείο «ΥΓΕΙΑ» πρέπει να είναι περήφανο που έχει τέτοιους ανθρώπους στο δυναμικό του.\nΣ’ αυτή τη δύσκολη στιγμή της ζωής μου στάθηκα τυχερή, που βρέθηκα σ’ αυτή την ομάδα. Έχω μόνο καλά λόγια να πω σε όλους. Είναι ενθαρρυντικοί και αισιόδοξοι, κάτι πολύ σημαντικό για μένα. Το περιβάλλον είναι ανθρώπινο και η ομάδα δεν με κάνει να αισθάνομαι άρρωστη. Η κα Κατσώχη με τους ανθρώπους της, έχουν δημιουργήσει συνθήκες «ιδανικές» για όλους μας. Ότι πρόβλημα έχω και όποιο προβληματισμό, είναι όλοι τους δεκτικοί να ακούσουν και βοηθητικοί. Σας ευχαριστώ όλους.\nΕίμαι τυχερή και ευγνώμων που με ανέλαβε η ομάδα της κας Κατσώχη. Φαίνεται ότι εκτός από τεράστια γνώση του αντικειμένου τους και καλύτερα μηχανήματα, διαθέτουν και ανθρωπιά, ευγένεια, θετική ενέργεια. Όλα αυτά εμείς οι ασθενείς τα εισπράττουμε από την πρώτη μας επίσκεψη. Οι γιατροί, μας καλημερίζουν πάντα με πλατύ χαμόγελο, η γραμματέας είναι μια ζεστή, ευγενική παρουσία, οι τεχνολόγοι (Βιργινία, Μπάμπης) μας κάνουν να νιώσουμε πολύ άνετα. Σας ευχαριστώ όλους πάρα πολύ για τη συμπαράσταση σε αυτή την κρίσιμη καμπή της ζωής μου. Ξέρετε τι θα ήθελα; Να μπορούσαν όλες οι γυναίκες ανεξαρτήτως οικονομικού υπόβαθρου να λάμβαναν την ίδια φροντίδα με μένα.\nΓια την νοσηλεία στο Νοσοκομείο «Υγεία». Από 2/7-25/7/2018 (ακτινοβολία δεξιού πτερυγίου ωτός) αισθάνομαι την ανάγκη και την ηθική υποχρέωση να εκφράσω τις ευχαριστίες μου προς :\nΑ. Την εκλεκτή ιατρό Ακτινοθεραπεύτρια-Ογκολόγο Δρ.ΔΕΣΠΟΙΝΑ ΚΑΤΣΩΧΗ για την εξαιρετική της φροντίδα και επιμέλεια στο πρόβλημά μου. Η σιωπηλή δυνατή παρουσία της με τόνωσε ηθικά και μου εξουδετέρωσε το άγχος.\nΒ. Τον χαρισματικό ιατρό Ακτινοθεραπευτή-Ογκολόγο, ΜΙΧΑΗΛ ΧΑΤΖΗΕΥΣΤΑΘΙΟΥ, του οποίου το ενθουσιώδες και σπινθηροβόλο πνεύμα μου χάρισε μια πολύτιμη νότα θετικής παρουσίας.\nΓ. Το δίδυμο των Τεχνολόγων ΑΝΔΡΕΑ ΣΠΗΛΙΩΤΟΠΟΥΛΟ και ΓΕΩΡΓΙΑ ΤΣΑΦΑ, οι οποίοι με στοργή, καλοσύνη και χαμόγελο μου πρόσφεραν τις υπηρεσίες τους.\nΔ. Την καλοσυνάτη και πρόθυμη γραμματέα ΒΙΚΗ ΤΣΑΟΥΣΗ για την άμεση εξυπηρέτησή μου.\nΕ. Την εξυπηρετική νοσηλεύτρια ΦΩΤΕΙΝΗ ΑΝΤΩΝΟΠΟΥΛΟΥ.\nΗ παρουσία της παραπάνω ιατρικής ομάδας μου χάρισε άνεση και κλίμα ηρεμίας ώστε να μου αμβλυνθεί σημαντικά το αίσθημα της έλλειψης των θερινών διακοπών μου. Όλους τους ευχαριστώ από καρδιάς.\nΘα ήθελα με λίγα λόγια να ευχαριστήσω την κα Κατσώχη και την ομάδα της. Τα συναισθήματα είναι πολλά και μεγάλα, δεν μπορούν να εκφραστούν με λόγια. Ο θεός έστειλε έναν άγγελο στη γη, την κα Κατσώχη. Της έδωσε αυτή την αγγελική μορφή και τόσα χαρίσματα που εκτός από την άριστη, άψογη και επιτυχή εκπαίδευση και δραστηριότητά της, της έδωσε την ανθρωπιά, την αγάπη και το ενδιαφέρον της για τον συνάνθρωπο. Ο κάθε ασθενής βρίσκει το καταφύγιο για να ανακουφίσει τον πόνο του. Είναι ο άνθρωπος που με το χαμόγελό της, με το γλυκό και παρηγορητικό της λόγο, με την συνεχή ενημέρωση για την πρόοδο της θεραπείας θα σου δώσει την δύναμη να σηκώσεις το κεφάλι ψηλά για να ατενίσεις το μέλλον με αισιοδοξία. Εκτός από την απεριόριστη εμπιστοσύνη που έχει κανείς στο πρόσωπό της και την δουλειά της κας Κατσώχη, μπορεί να βασιστεί απόλυτα σε όλη την ομάδα. Εξαίρετος είναι ο συνεργάτης της κος Χατζηευσταθίου, η κα Βιργινία, η κα Γεωργία, ο κος Χαράλαμπος, η γραμματέας και Βίκη και όλοι οι υπόλοιποι, δουλεύουν με τον ίδιο ρυθμό, με επιστημονική ευστοχία, με ανθρωπιά, απέραντη αγάπη και ενδιαφέρον για τον ασθενή. Όλοι σε συγκινούν με την ευγένειά τους, το ενδιαφέρον τους, την εξυπηρέτηση που σου προσφέρουν σε κάθε τι που χρειάζεσαι. Ο θεός να σας έχει όλους καλά ! Συγχαρητήρια !!! Ευχόμαστε πάντα επιτυχίες εκ μέρους όλης της οικογένειας.\nΘέλω να πω πρώτα ένα ευχαριστώ στον κύριο Χαράλαμπο Παππή, που μου σύστησε την κυρία Δέσποινα Κατσώχη και την καταπληκτική ομάδα της : Χατζηευσταθίου Μιχαήλ, Τσαφά Γεωργία, Τριτσαρώλης Χαράλαμπος, Βούλγαρη Βιργινία, Τσαούση Βάϊα, Αλεξία Κατσαρού, Φωτεινή Αντωνοπούλου. Είμαι τυχερή που γνώρισα αυτούς τους ανθρώπους και ξέρετε γιατί; Γιατί με έχουν αγκαλιάσει και τους έχω αγαπήσει πρώτα σαν ανθρώπους και μετά σαν γιατρούς. Είναι ένα βασικό στοιχείο σε ένα γιατρό να μην βλέπει τον ασθενή σαν χρήμα αλλά σαν ένα άνθρωπο που έχει την ανάγκη να τον βοηθήσει, αλλά να τον καταλάβει. Ο ασθενής θέλει την αγάπη την φροντίδα και την κατανόηση του γιατρού. Εγώ το εισέπραξα αυτό από όλη την ομάδα, με έκαναν να αισθανθώ σαν το σπίτι μου, προπαντώς η κυρία Κατσώχη. Την αισθάνομαι λες και είναι η δεύτερη μητέρα μου. Γι’αυτό να συνεχίσετε να δίνετε αγάπη και φροντίδα στους ανθρώπους. Και μην ξεχάσετε ΠΟΤΕ!!! ΟΧΙ σαν χρήμα αλλά με αγάπη και ανθρωπιά σαν να είναι ένας δικός σας άνθρωπος. Σας ευχαριστώ πολύ που γνώρισα καταπληκτικούς ανθρώπους, με αγάπη, με χαμόγελο.\nΑγαπητή κα Κατσώχη,\nΟ κάκτος στον ανθρώπινο λόγο και νου συνήθως συμβολίζει την κοινωνική μόνωση κι ενδοστρέφεια, την δυστροπία. Θα μπορούσε επομένως εύκολα να παραλληλιστεί με μια μερίδα ασθενών, που εμπρός στο φάσμα του θανάτου, συνέπεια αναπόφευκτη μιάς κάποιας αρρώστιας εκτός βεβαίως από την φυσική ούτως ή άλλως πορεία του βίου, εκδηλώνουν – σαν άλλα αγκάθια – εχθρικότητα, δυσθυμία, απογοήτευση, παραίτηση πνευματική και συναισθηματική, εγκλεισμό… Ε, Λοιπόν, αδικείται ο κάκτος ! Βλέπουμε τα αγκάθια του και παραβλέπουμε τις αρετές του ! Ας παραδειγματιστούμε, έτσι για αλλαγή, ως ασθενείς ήδη όντες ή εν δυνάμει – από την ολιγάρκεια του φυτού κι ας επιδιώκουμε την υπομονή και τη στροφή στα ουσιώδη της ζωής ! Υπομονή στις αντιξοότητες, στη δοκιμασία αφενός και αγαπητικές ανθρώπινες σχέσεις και βαθιά βιώματα αφετέρου … Και ως γιατροί ωστόσο, που καλούμαστε να περιθάλπουμε και να θεραπεύουμε πάσχοντες συνανθρώπους, ας βλέπουμε εξίσου τον κάκτο ως προσωποποίηση της καρτερίας : το λιγοστό νερό που ζητά η επιβίωσή του ας καταδεικνύει την αντοχή μας στον καθημερινό στίβο, όπου αντιπαλεύουμε με επίμονες ασθένειες και «αγκαθερούς» ασθενείς. Καρτερία και κατανόηση ! Ιδού στάδιον αυξήσεως ! Κι όπως ο κάκτος ζητά μόνον μια αφθονία, εκείνη του ηλιακού φωτός, ομοίως κι εμείς ας εισπράττουμε κατόπιν αιτήσεως αφειδώς το ανέσπερο φως της θεϊκής Αγάπης … Επ’ ευκαιρία της εκδήλωσης της ΑΚΟΣ «ιστορίες ψυχής, ρόλοι ζωής» ευχαριστώ θερμά για την τιμητική πρόσκληση και εύχομαι ολόψυχα «ΚΑΛΗ ΕΠΙΤΥΧΙΑ» τώρα και συνεχώς ! Με την προσμονή της συνάντησής μας και με ιδιαίτερη εκτίμηση. (θυγατέρα της ασθενούς σας κας Π.Μ.)\nΗ καθημερινή μου συνάντηση και επικοινωνία στο ακτινοογκολογικό τμήμα, ως ασθενής, με έβαλαν στην διαδικασία παρατήρησης και αξιολόγησης στο ανεκτίμητο έργο όλου του εξειδικευμένου προσωπικού προς τους καρκινοπαθείς ασθενείς. Η κα Κατσώχη Δέσποινα και η ομάδα της που με έχει αναλάβει διακρίνονται για : την κατανόηση, την ευγένεια, το ήθος τους, τον σεβασμό και την φροντίδα τους και κυρίως την ασφάλεια που παρέχουν στις δύσκολες στιγμές των ασθενών τους. Τους ευχαριστώ.\nΤον τελευταίο μήνα κάνω ακτινοθεραπείες στο κέντρο σας, κάτω από την επίβλεψη της κας Κατσώχη και του κου Χατζηευσταθίου, προκειμένου να αντιμετωπίσουν καρκίνο στον δεξιό πνεύμονά μου. Ηρθα στο κέντρο σας κατόπιν συστάσεων που έλαβα από αρκετά άτομα από το οικείο μου περιβάλλον και πρέπει να τονίσω ότι οι προσδοκίες μου επαληθεύτηκαν με το παραπάνω. Αρχικά μου έχουν όλοι εμπνεύσει εμπιστοσύνη γιατί το ιατρικό προσωπικό αλλά και τα μηχανήματα είναι πολύ υψηλού επιπέδου (δυστυχώς έχω εμπειρία τέτοιου θέματος ακόμη κι από το εξωτερικό π.χ. Αγγλία, Λονδίνο) εφάμιλλα ή και ανωτέρου ακόμη κι από το εξωτερικό. Σε δεύτερο επίπεδο, πρέπει οπωσδήποτε να τονίσω την ανθρώπινη πλευρά. Υπάρχει νοιάξιμο πραγματικό από όλο το προσωπικό, οι διαδικασίες είναι πολύ εύκολες και γρήγορες και αισθάνεται κανείς προστατευμένος και απολύτως καλυμμένος κατά τη διάρκεια της τρομακτικής περιόδου που περνά έχω να πω μόνο τα καλύτερα. Ευχαριστώ.\nΕίμαι 75 ετών μαία Σχολής Νοσοκόμων Αλεξάνδρα 1961-1965. Από τότε εργάσθηκα σε Δημόσια Νοσοκομεία και ιδίως κλινικές. Δεν συγκρίνονται αυτά που ήξερα τότε με τα σημερινά. Ιδιαίτερα με τις σημερινές ίδιες κλινικές. Ιδιαίτερα με το Υγεία. Δεν τον είχα επισκεφθεί οικογενειακώς ποτέ λόγω οικονομικών δυσχεριών. Σήμερα λόγω σοβαρού προβλήματος εντελώς τυχαία νοσηλεύτηκα και χειρουργήθηκα από τον κο Κομπόγιωργα. Από την πρώτη στιγμή ένιωσα εμπιστοσύνη. Με έκανε να αλλάξω γνώμη. Η επικοινωνία μαζί του ήταν άριστη. Καθώς και η επικοινωνία μου με τους συνεργάτες του, γιατρούς κα Σταυρίδη και την κα Κατσώχη. Η συμπεριφορά των γιατρών μικρών και μεγάλων καθώς και του Νοσηλευτικού προσωπικού ήταν άριστη. Τέλεια εξυπηρέτηση. Εφευγα μετά από κάθε θεραπεία πιο αισιόδοξη. Η τηλεφωνική επικοινωνία, όταν ήμουν μακριά τους ήταν συνεχής. Δεν μπορώ να πω τίποτα άλλο. Ούτε παρατηρήσεις ούτε προτάσεις, παρά μόνο ένα μεγάλο ευχαριστώ σε όλους μικρούς και μεγάλους, για την βοήθειά τους και την συμπαράστασή τους. Να είναι ο Θεός μαζί τους και να έχουν ΥΓΕΙΑ.\nI C.D. I appreciate all you good service, that is been given to me and was move than enough pleasure and professionalism. Doctors rephew who bring me here and I didn’t know before. Very happy with your services and good work, to Dr. Despina Katsochi and Dr.Michael Chatziefstathiou.\nΗ παροχή υπηρεσιών είναι υπέροχη και εξαιρετική. Οι Ιατροί είναι φανταστικοί και άψογοι στις υπηρεσίες και τα καθήκοντά τους και όλο με το γλυκύτερο χαμόγελο.\nΠρος τη διεύθυνση του νοσοκομείου ΥΓΕΙΑ Αξιότιμοι κύριοι, Αισθάνομαι την ανάγκη να ευχαριστήσω από καρδιάς το προσωπικό του ακτινοθεραπευτικού τμήματος του νοσοκομείου ΥΓΕΙΑ. Ολοι μας κάποτε περάσαμε ή περνάμε δύσκολες στιγμές, ζητώντας και περιμένοντας βοήθεια από τους συνανθρώπους μας. Αυτή τη στιγμή συμβαίνει σε μένα και διανύοντας αυτή τη δύσκολη πορεία αισθάνθηκα την υποχρέωση να ευχαριστήσω τους ανθρώπους που με αντιμετώπισαν με ειλικρινές ενδιαφέρον. Ιδιαίτερα τους ιατρούς ακτινοθεραπευτές ογκολόγους : την κα Δέσποινα Κατσώχη, και τον κ.Μιχαήλ Χατζηευσταθίου. Την διατροφολόγο κα Αλεξία Κατσαρού. Τους τεχνολόγους : κ.κ. Μαρία Τουγουντζόγλου, Βιργινία Βούλγαρ, Μπάμπη τριτσαρόλη, Ανδρέα Σπηλιωτόπουλο. Την γραμματέα κα Τσαούση Βίκη. Θέλω να σημειώσω ιδιαίτερα, ότι σε αυτές τις δύσκολες στιγμές των 30 ημερών της θεραπείας, που αναγκάστηκα να περάσω, δεν ένιωσα ποτέ μόνη ή αβοήθητη. Ελπίζω ότι η φοβερή αυτή δοκιμασία μου θα έχει το επιθυμητό αποτέλεσμα. Με εκτίμηση και σεβασμό.\nΠολύ καλή η εξυπηρέτηση σε όλους τους τομείς. Ευχαριστούμε πολύ την Ιατρό μας κα Κατσώχη Δέσποινα.\nΕίμαι πλήρως ικανοποιημένη από τις υπηρεσίες και τη συμπεριφορά του ιατρικού, τεχνολογικού και διοικητικού προσωπικού. Δεν έχω να κάνω καμμία παρατήρηση ούτε πρόταση. Να συνεχίσετε έτσι !!! Ευχαριστώ.\nΤο «Υγεία» προσφέρει υψηλού επιπέδου υπηρεσίες υγείας ισάξιες με αυτές κέντρων του εξωτερικού> Νιώθω ως ασθενής ασφάλεια, γιατί παρακολουθούμαι από δύο πολύ έμπειρους και με άρτια επιστημονική κατάρτιση γιατρούς, τον Ογκολόγο κο Αλεξόπουλο και την κα Κατσώχη. Η θεραπευτική αγωγή που ακολουθώ με τη συνεργασία και των δύο γιατρών μου, γίνεται με τον καλύτερο δυνατό τρόπο. ΄Εχω συνεχή ενημέρωση και από τους δύο πριν και κατά τη διάρκεια της θεραπείας μου σχετικά με την πορεία της υγείας μου και είναι πρόθυμοι να μου απαντήσουν σε όποια απορία μπορεί να έχω. Τους ευχαριστώ πολύ. Το τεχνικό και το υπόλοιπο προσωπικό είναι ευγενικοί και εξυπηρετικοί και τα ραντεβού τηρούνται χωρίς ιδιαίτερες καθυστερήσεις.\nΓια το τελευταίο πρόσφατο στάδιο που ήταν η ακτινοθεραπεία, έμεινα πολύ ικανοποιημένη από όλη την ομάδα με επικεφαλής την κα Δέσποινα Κατσώχη. Τα μελη της ομάδας : Μιχαήλ Χατζηευσταθίου, Βάϊα Τσαούση, τους ευχαριστώ πολύ! Για το 1ο στάδιο «επέμβαση μαστού», πολύ ευχαριστημένη από τον χειρουργό Χαρ.Παππή τον, τον οποίο επίσης ευχαριστώ πολύ. Ομείως για το 2ο στάδιο «χημειοθεραπεία» ευχαριστημένη από την κα Φλώρα Σταυρίδη την οποία επίσης ευχαριστώ πολύ.\nΣυγχαρητήρια στον όμιλο για την επιλογή τόσο καλών ιατρών, βοηθών και προσωπικού. Με χειρούργησε ο κος Χατζημανώλης, είμαι απόλυτα ευχαριστημένη από την επέμβαση και την συμπεριφορά . Κάνω ακτινοβολίες στο τμήμα της κας Κατσώχη η οποία είναι εξαίρετη σαν ιατρός είναι γλυκύτατη και επικοινωνιακή καθώς και ο κος Χατζηευσταθίου ευγενέστατος και εξυπηρετικός, πολύ ευγενική και η γραμματέας της κας Κατσώχη καθώς και όλο το προσωπικό των ακτινοβολιών δωμάτιο (2). Χημειοθεραπεία έκανα στο μητέρα στη κα Ραζή, είχα πάντα επαφή με τον βοηθός της τον κο Ρηγάκο όσες φορές τον είδα ή τον πήρα τηλέφωνο ήταν ευγενέστατος και κατατοπιστικός καθώς και όλο το προσωπικό.\nΝοσηλεύτηκα στο Κέντρο Βραχυθεραπείας προστάτου από τους ιατρούς Σκουτέρη Β. Σκουτέρη Μ. και την ομάδα τους (Μετσίνης Μ.) και τους ογκολόγους ακτινοθεραπευτές Κατσώχη Δέσποινα και Χατζηευσταθίου Μιχαήλ. Τους ευχαριστώ θερμά όλους. Οποτε τους χρειαζόμουν ήταν παρόντες. Μου εξηγούσαν επαρκώς την κατάστασή μου και την αντιμετώπισή της. Μου δόθηκαν οδηγίες για το σπίτι. Επίσης ευχαριστώ τον προϊστάμενο Φιλέντα Χρήστο, τις γραμματείς Αργύρη, Τσαούση Βάϊα, Κατσαμπούλα Γλυκερία, Παπακανέλλου Σόνια. Την Αντωνοπούλου Φωτεινή, τους τεχνολόγους Τριτσαρώλη Χαράλαμπο, την Θεοδώρου Μαρία, τον Σπηλιωτόπουλο Ανδρέα, την Τουγουντζόγλου Μαρία, την Τσαφά Γεωργία, τον Παππά Γρηγόρη, την Βούλγαρη Βιργινία. Το νοσηλευτικό προσωπικό έδειχνε πάντα ευγένεια και προθυμία για εξυπηρέτηση σε ότι ζητούσα και έκανε ότι μπορούσε για την ανακούφισή μου. Η φροντίδα που έλαβα στο Υγεία ήταν άριστη και ευχαρίστως θα το συνιστούσα σε άλλους όταν θα χρειαστούν ιατρική αντιμετώπιση της κατάστασής τους.\nΑποφάσισα να κάνω τις ακτινοθεραπείες μου στο ΥΓΕΙΑ γιατί ακουσα τα καλύτερα και το διαπίστωσα. Η παροχή υπηρεσιών είναι υψηλής ποιότητας. Θεράπων ιατρός μου είναι η κα Δέσποινα Κατσώχη μαζί με τον κο Μιχαήλ Χατζηευσταθίου οι οποίοι είναι εξαιρετικοί και πρόθυμοι για κάθε εξυπηρέτηση. Επίσης και το υπόλοιπο προσωπικό είναι όλοι τέλειοι, ευγενείς και πρόθυμοι. Εχετε μία τέλεια οργάνωση.\nΤα λόγια είναι περιττά γι’αυτό το εξαίρετο νοσοκομείο καθώς και για το ανθρώπινο δυναμικό του. Ένα μεγάλο ευχαριστώ από εμένα, τη Μ.Ζ, στην ιατρό μου κα Δέσποινα Κατσώχη και στον ιατρό κο Μιχαήλ Χατζηευσταθίου. Η ηρεμία τους και η γαλήνη που διαπνέουν με συνεπήρε και μου έδωσε ψυχική δύναμη να παλέψω με την ασθένεια. Μία ματιά τους ήταν αρκετή να γίνουμε συνοδοιπόροι σε αυτόν τον άθλο που καλούμαι να αντιμετωπίσω. Επειτα, θα ήθελα να ευχαριστήσω την αξιότιμη αγκολόγο μου κα Φλώρα Σταυρίδη, η οποία μου σύστησε την ομάδα της κας Δέσποινας Κατσώχη. Τέλος, θα ήθελα να ευχαριστήσω θερμά το ανθρώπινο δυναμικό, το ακτινοθεραπευτικό τμήμα που τους χαρακτηρίζει η ευγένεια, η καλοσύνη, η άψογη εξυπηρέτηση και ο επαγγελματισμός.\nΜε τη λήξη της θεραπείας της συζύγου μου από την ομάδα της κας Κατσώχη Δέσποινας, θα θέλαμε να εκφράσουμε τις ευχαριστίες μας για τον πάνω από όλα ανθρώπινο τρόπο αντιμετώπισης, αλλά και της καθημερινής μας επαφής. Επαφής που έκανε τις 6 εβδομάδες, ένα καθημερινό ευχάριστο ταξίδι δημιουργικής ζωής. Με το χαμόγελο, όλων χωρίς εξαίρεση, άρχιζε χαμογελαστά και η δική μας μέρα και μας έδινε το κουράγιο και τη δύναμη να εκτελούμε στην Χαλκίδα τα καθήκοντα παππού και γιαγιάς στον μικρούλη Βασιλάκη μας !!! Θα μας λείψει το ταξίδι αυτό και η επαφή αλλά θα μας μείνει η προσπάθειά σας να ξαναγίνουμε υγιείς και να απολαμβάνουμε αυτά που μας αναλογούν στην ζωή.\nΥ.Γ. Σαν διαπίστωση και πρόταση προς καλυτέρευση, θα λέγαμε ότι ακόμη το διοικητικό προσωπικό του ΥΓΕΙΑ υπολείπεται αυτού του ΜΗΤΕΡΑ στο σέρβις ασθενών και επισκεπτών (την ζούμε από το 1981).\nΘα ήθελα να πω ένα μεγάλο ευχαριστώ στην κα Κατσώχη και την ομάδα της (Βίκυ, Στέλλα κ.λ.π.). Είναι από τις σπάνιες περιπτώσεις, που πρώτα είναι άνθρωπος εξαιρετικός και μάλιστα πάντα δίπλα σου και είναι λαμπρή επιστήμονας. Το Υγεία είναι τυχερό που την έχει. Πάρα πολύ καλός επίσης είναι ο Χρήστος στην υποδοχή και φυσικά τα δύο άτομα που συνεχώς σου φτιάχνουνε τη μέρα με το απίστευτο χιούμορ τους και τον επαγγελματισμό τους, είναι η Μαρία και ο Μπάμπης (τεχνολόγοι), που ότι χρειαστείς είναι πάντα εκεί να σε βοηθήσουν.\nΣτο Νοσοκομείο σας ήρθα για τις ακτινοβολίες μου στην ομάδα της εξαιρετικής ιατρού, κας Κατσώχη. Είχα κλείσει να τις κάνω με τον ΕΟΠΥΥ στον Αγ.Σάββα, αλλά λόγω των εξαιρετικών μηχανημάτων που διαθέτετε είχα μια επικοινωνία με την κα Κατσώχη όπου με το πρώτο ραντεβού μαζί της, πείστηκα και κατάλαβα τους λόγους που έπρεπε να επιλέξω για τον εαυτό μου το καλύτερο και το καλύτερο είσαστε εσείς. Παρότι το ένα ήταν δωρεάν, επέλεξα την πληρωμή στο νοσοκομείο σας, γιατί δεν είχα ούτε ασφάλεια Ιδιωτική. Όλοι με συμβούλεψαν ότι το Υγεία έχει το καλύτερο ακτινοθεραπευτικό τμήμα σε όλη την Ελλάδα. Όταν το αποφάσισα δεν σκέφτηκα ούτε μια μέρα τα χρήματα που έδωσα μπροστά σ’αυτό που έζησα. Καλή γιατρός η κα Κατσώχη, συνέχεια δίπλα μου. Καλοί τεχνολόγοι η Μαρία και ο Χαράλαμπος που δεν ένοιωσα ούτε μια στιγμή άγχος λόγω του άψογου φερσίματος τους, οι γραμματείς της κας Κατσώχη πάντα με χαμόγελο και εξυπηρετικές, η Βίκυ και η χαμογελαστή ξανθιά. Αυτά τα είπα όχι μόνο σε εσάς αλλά και σε όσους με ρώτησαν. Ευχαριστώ !\nΠρόσφατα χρειάστηκε να κάνω ακτινοθεραπείες με την κα Δέσποινα Κατσώχη. Επικοινωνώ μαζί σας για να εκφράσω τις ευχαριστίες μου σε εκείνη προσωπικά, στο προσωπικό της καθώς και σε όλους όσοι ασχολήθηκαν μαζί μου απ’ την πρώτη στιγμή μέχρι την τελευταία. Επίσης ο περιβάλλον χώρος και η συμπεριφορά όλων των ανθρώπων ήταν παραδειγματική. Όλα ήταν άψογα και με ευχαρίστησαν. Πέρασαν οι μέρες πολύ γρήγορα σαν το γάργαρο νερό. Η ακτινοθεραπεία πραγματικά είναι η πιο light θεραπεία του καρκινοπαθούς.\nΑγαπητή κυρία Κατσώχη, καταρχάς Χρόνια Πολλά και Χριστός Ανέστη! Ύστερα από το θάνατο της μητέρας μου στις 29 Μαρτίου, ήθελα να σας συναντήσω για να σας πω ΕΥΧΑΡΙΣΤΩ, αλλά δυστυχώς τα γραφειοκρατικά ζητήματα που έπονται ενός θανάτου είναι πολλά και παίρνουν χρόνο. Το ευχαριστώ μου, είναι πολύ λίγο μπροστά σε όλα αυτά που κάνατε για τη μητέρα μου και για μένα και σίγουρα δεν μπορεί να αποτελέσει παρά μόνο μία ελάχιστη ένδειξη αναγνώρισης της συμπαράστασης και της βοήθειάς σας, όλα αυτά τα χρόνια. Σας ευχαριστώ λοιπόν από τα βάθη της ψυχής μου για την στήριξη. Σας ευχαριστώ για την διακριτικότητά σας, την καλοσύνη σας, τις πολύτιμες συμβουλές σας. Σας ευχαριστώ για τη μεγαλοψυχία σας και την ανθρωπιά σας. Σας ευχαριστώ για την υπομονή σας και την ευγένειά σας. Σας ευχαριστώ για την ανωτερότητά σας. Σας ευχαριστώ που βρεθήκατε στο δρόμο μας και που προσπαθήσατε να κάνετε τη ζωή της αγαπημένης μου μητέρας όσο μπορούσατε αξιοπρεπή και λιγότερο ανώδυνη. Για μένα αποτελείτε ένα λαμπρό παράδειγμα επιστήμονα, ιατρού και πάνω από όλα σπάνιου ανθρώπου. Εύχομαι η ζωή να σας ανταποδώσει όλα όσα προσφέρετε και να έχετε πάντοτε το ψυχικό σθένος και τη δύναμη να συμπαραστέκεστε αγόγγυστα σε αυτούς που πονούν αλλά και στους δικούς σας ανθρώπους. Σας ευχαριστώ και πάλι !\nΠλήρης και άψογη φροντίδα από ιατρικής πλευράς, όπως και κοινωνικής επαφής. Όλο το προσωπικό, ιατροί, γραμματείς, χειριστές μηχανημάτων, παρείχαν τις υπηρεσίες τους στο έπακρο, με τέλεια ενημέρωση και με σαφείς οδηγίες. Χίλια ευχαριστώ στην Διευθύντρια του Ακτινοθεραπευτικού κα Κατσώχη Δέσποινα, όπως και στους τεχνολόγους Μπάμπη και Μαρία.\nΘα ήθελα να συγχαρώ την διεύθυνση του Νοσοκομείου «Υγεία» για το ανθρώπινο δυναμικό και ιδιαίτερα την Ιατρό και άξια επιστήμονα κυρία Κατσώχη Δέσποινα, για την άριστη αντιμετώπιση που έχω σε ένα τόσο σοβαρό πρόβλημα υγείας. Η εμπειρία της και ο τρόπος προσέγγισης του προβλήματος της υγείας μου και στην συνέχεια της θεραπείας μου που μας συνέστησε και ακολουθήσαμε, είχε ως αποτέλεσμα την σταδιακή βελτίωση της υγείας μου. Την ευχαριστώ και πάλι και εύχομαι ο θεός να την έχει γερή και δυνατή για να μπορεί να συνεχίσει με την επιστήμη της, τις γνώσεις της, το θαυμάσιο κοινωνικό της έργο.\nΣυγχαρητήρια στην Ιατρό μου, κα Κατσώχη για την άψογη συμπεριφορά της, τον επαγγελματισμό και τη βοήθειά της. Ιδιαίτερα συγχαρητήρια και στις βοηθούς στα γραφεία τους. Επίσης ένα μεγάλο ευχαριστώ στους τεχνολόγους Μπάμπη και Ανδρέα για τον τρόπο συμπεριφοράς τους, την άψογη συνεργασία και την βοήθειά τους.\nΕπιθυμώ να επισημάνω την υποδοχή, την συμπεριφορά και τις καλές ιατρικές υπηρεσίες της Ιατρού μου, κας Κατσώχη Δέσποινας Ογκολόγου-Ακτινοθεραπευτή.\nΤα ευλαβή και θερμά μου συγχαρητήρια στην κα Κατσώχη και την ομάδα της, για την μεγάλη προθυμία, ευγένεια και κοινωνικότητα και μεγάλο σεβασμό απέναντι στο ιδιαίτερό μου πρόβλημα. (Το έντυπο του έγραψε συνοδό, διότι είμαι τυφλός). Δεν μπορώ να εκφραστώ με περισσότερα λόγια.\nΕίμαι πολύ ευχαριστημένος από την εξυπηρέτηση όχι μόνο της ιατρού που με επιβλέπει , κας Κατσώχη Δέσποινας, αλλά και από όλο το προσωπικό. Είναι όλοι τους πολύ εξυπηρετικοί, ευγενικοί και σου εμπνέουν εμπιστοσύνη. Από την γραμματειακή υποστήριξη, την υπάλληλο καθαριότητας, την διατροφολόγο (Αλεξία Κατσαρού), καθώς επίσης και όλους τους τεχνολόγους, είναι όλοι τους πάντα με το χαμόγελο και είναι πολύ καλοί στην δουλειά τους.\nΣας ευχαριστώ όλους και ιδιαίτερα την ιατρό μου, κα Κατσώχη και την ομάδα της. Επίσης, θα ευχαριστήσω ιδιαίτερα τους δύο τεχνολόγους για την άψογη συμπεριφορά τους και την πολύτιμη βοήθεια που μου προσέφεραν στις ημέρες θεραπείας μου (την κα Βιργινία Βούλγαρη και τον κο Γρηγόρη Παππά).\nΟλοκληρώνοντας έναν κύκλο 30 ακτινοθεραπειών στο «Υγεία» νιώθω την ανάγκ να πω ένα μεγάλο ευχαριστώ σε όλους αυτούς που μετέτρεψαν αυτή την εμπειρία μου σε ένα ευχάριστο ταξίδι ! Παράλληλα με το υψηλό επίπεδο γνώσεων, υπηρεσιών, εξειδίκευσης, τα τελευταία τύπου υψηλής τεχνολογίας μηχανήματα θεραπείας, το ευχάριστο περιβάλλον, διαπίστωσα ένα εξαίρετο «ανθρώπινο κεφάλαιο». Η ιατρός μου, οι τεχνολόγοι, οι φυσικοί, η γραμματειακή υποστήριξη ήταν πάντα στη διάθεσή μου, υπήρχε άψογη συνεργασία και είναι όλοι τους άριστοι επαγγελματίες – ο καθένας σε αυτό που κάνει. Διαθέτουν γνώσεις, εμπειρία, υπευθυνότητα αλλά παράλληλα είναι ευγενικοί, πρόθυμοι, εξυπηρετικοί, φιλικοί και υποστηρικτικοί. Όλα τα στοιχεία που ένας ασθενής χρειάζεται για να νιώσει άνεση, φροντίδα, εμπιστοσύνη και ασφάλεια. Επίσης, οι άνθρωποι της ασφάλειας ήταν εξαρετικοί ! Είναι πολύ σημαντικό για τον οργανισμό να συνεχίσει τις επενδύσεις σε εκπαίδευση και υψηλή τεχνολογία, μα πάνω από όλα να διαθέτει εξαιρετικό ανθρώπινο δυναμικό. Στο τέλος της ημέρας αυτό του δίνει αξία και τον πάει υψηλότερα. Ευχαριστώ, ευχαριστώ, ευχαριστώ.\nΣας ευχαριστώ πολύ για όλα και ιδιαίτερα την Ιατρό μου, κα Κατσώχη όπως και την ομάδα της. Ευχαριστώ πολύ και όλο το τμήμα σας. Ως εκ τούτου, σας αφιερώνω και δύο μαντινάδες εφόσον είμαι Κρητικός :\nΟι δείκτες μου ανεβήκανε\nκαι έχασα το μυαλό μου.\nΕις το ΥΓΕΙΑ βρήκανε,\nθέ’ μου το φάρμακό μου.\nΨάχνω να βρώ μια Γιάτρισσα,\nΚατσώχη να σου μοιάζει.\nΜα σαν εσένα ο θεός,\nΜία στις χίλιες βγάζει.\nΑγαπημένη μου κα Δέσποινα Κατσώχη. Σ’αυτό το ταξίδι μου, με πρωτόγνωρα συναισθήματα για μένα, καταφέρατε ώστε να ξεπεραστούν όλες οι δυσκολίες χάρη στη σωστή σας κατεύθυνση, εμπειρία, προστατευτικότητα, αλλά και την ηρεμία και σιγουριά που εμπνέεται, σας ευχαριστώ, να είσαι καλά, να δίνετε χαρά και ευτυχία σε όλο τον κόσμο. Εύχομαι η Akos να τα εκατοστίσει με μια λαμπρή πορεία!! Σας ευχαριστώ για το χαμόγελό σας και την συμπαράστασή σας!!\nΣυγχαρητήρια στην κα Κατσώχη και την ομάδα της για την άψογη συμπεριφορά τους, τον επαγγελματισμό τους και την βοήθειά τους. Ιδιαίτερα συγχαρητήρια και για τους βοηθούς της στα γραφεία τους. Επίσης ένα μεγάλο ευχαριστώ στον Μπάμπη και τον Ανδρέα από το ακτινοθεραπευτικό τμήμα για τον τρόπο συμπεριφοράς και την άψογη συνεργασία και την βοήθειά τους. «Ευχαριστούμε πολύ για όλα».\nΈμεινα πολύ ευχαριστημένος από τη νοσηλεία, θεραπεία και τη φροντίδα της κας Κατσώχη, της ομάδας και τους συνεργάτες της.\nΑπό 07.09.16 έως 25.10.16 ξεκίνησα 35 ακτινοβολίες. Στο τμήμα λοιπόν αυτό που έγινε δεύτερο σπίτι μου, γνώρισα όλους αυτούς τους ανθρώπους που με την ευγένεια, υπομονή, πληροφόρηση και καλοσύνη τους, όπως όλοι οι άνθρωποι του ΥΓΕΙΑ, με έκαναν να αισθανθώ άνετα. Χωρίς να ξεχάσω κανένα, από την υποδοχή του τμήματος μέχρι τον τελευταίο-α βοηθό, θέλω να σταθώ ιδιαίτερα στην κα Δέσποινα Κατσώχη η οποία είχε τον πρώτο και τελευταίο λόγο για την ίασή μου. Ας μου επιτραπεί λοιπόν για την ως άνω ΚΥΡΙΑ και ΑΝΘΡΩΠΟ να γίνω λίγο ποιητής (που δεν είμαι) : «Στον Όλυμπο ο ΔΙΑΣ έστελνε τους κεραυνούς του και προκαλούσε καταστροφές και θανάτους. Η Δρ. Δέσποινα Κατσώχη, όχι βέβαια ως θηλυκός Δίας, αλλά ως Άγγελος πραγματικός με τις ακτίνες που στέλνει σώζει ζωές». Θερμά ευχαριστώ !!! Ο Θεός να σας έχει καλά.\nΜε την παρούσα μικρή «επιστολή» θα ήθελα να ευχαριστήσω από καρδιάς την αξιόλογη και ξεχωριστή ιατρό μου κα Κατσώχη Δέσποινα με την εκλεκτή ομάδα της, που για μένα αποτελούν κόσμημα για την ελληνική ιατρική επιστήμη. Τους ευχαριστώ, για την ψυχολογική τους στήριξη, όπως επίσης και την φιλικότητα που μου έδειξαν στην πιό δύσκολη στιγμή της ζωής μου. Συγχαρητήρια και σε όλους τους εκλεκτούς ανθρώπους που εργάζονται στον 2ο όροφο, στο τμήμα των ακτινοβολιών. Ευτυχώς που υπάρχουν (ακόμα) πραγματικοί άνθρωποι, που δίνουν απλόχερα το χαμόγελο και την αγάπη τους, σε ανθρώπους με σοβαρά προβλήματα υγείας. Σας ευχαριστώ πολύ όλους από καρδιάς, να είστε ευλογημένοι !!!\nΥπήρξατε ο άγγελός μου κάποτε πριν αρκετά χρόνια, όταν πέρασα μια περιπέτεια με την υγεία μου. Θα σας είμαι για πάντα ευγνώμων.\nΝιώθω την ανάγκη να συγχαρώ την Ιατρό μου κα Κατσώχη Δέσποινα και την ομάδα της, το εκλεκτό σας προσωπικό, που όλοι μαζί προσφέρετε την έμπρακτη παρουσία σας με κατανόηση, ασφάλεια, ζεστασιά και συμπαράσταση !! Δεν μου «αφαιρείτε» απλώς τον πόνο, μου θυμίζετε ότι πρέπει να έχεις δύναμη και υπάρχει αγάπη στην κάθε σας λέξη, στην κάθε σας χαμογελαστή συμπεριφορά. Μαζί με την υγεία που είναι το πιο ακριβό αγαθό, με κάνετε να νιώθω μέλος της οικογένειάς σας. Είμαι αρκετά μόνη (χωρίς οικογένεια) και το εκτιμώ βαθιά ότι είστε συναισθηματικά απλόχεροι άνθρωποι. Σας ευχαριστώ από καρδιάς. Ο καρκίνος θυμίζει την Μεγάλη Εβδομάδα, είναι μία διαδρομή μοναχική, ενδοσκόπησης και διδαχής. Κάθε μέρα και ένα μάθημα, ένα πολύτιμο μήνυμα, μια απάντηση ! Χάρη στους Ιατρούς μου και το πολύ ευγενικό προσωπικό σας, ο καρκίνος έγινε γρίπη και αν έπρεπε να τον βγάλω για να σας γνωρίσω, χαλάλι ! Με την απλόχερη βοήθειά σας, το χαμόγελο και την ξεχωριστή αγάπη σας, τη γνώση και τα πολύτιμα κριτήριά σας, με κάνατε να νιώσω δυνατή, ψυχολογικά υγιής και φυσικά τυχερή που σας γνώρισα. Σας εύχομαι καλή Μεγάλη Εβδομάδα, καλή Ανάσταση και καλό Πάσχα. Να είστε πάντα ευλογημένοι και να βοηθάτε με τόση αγάπη όλο τον κόσμο.\nPerfect service ! Perfect treatment ! The staff is excellent ! No recommendations ! No suggestions !\nThanks !!! to the Dr. Katsochi and her collaborators.\nΛέγομαι Β.Κ. ΄Εκανα ακτινοθεραπείες και ιατρός μου ήταν η κα Δέσποινα Κατσώχη. Εμεινα πολύ ευχαριστημένη τόσο από την κα Κατσώχη όσο και από τους συνεργάτες της.\nΕάν μπορούσα να ονομάσω τον εαυτό μου πρώην ασθενή όπως τουλάχιστον με βεβαίωσαν οι γιατροί μου, δεν έχω να της αναφέρω παρατηρήσεις αλλά μόνο ευχαριστίες, όχι μόνο μέσα στο νοσοκομείο αλλά και εκτός αυτού (στα εξωτερικά ιατρεία). Ολοι οι γιατροί μου, κος Χριστοδούλου Κ. (απίθανος), Χειρούργος (καλλιτέχνης) κα Σταυρίδη Φλώρα Ογκολόγος (διορατική και ευέλικτη) και η κα Κατσώχη Δέσποινα Ακτινοθεραπευτής Ογκολόγος (άριστη και ανθρώπινη) μετά των συνεργατών της, ήταν όλοι υπέροχοι όσων αφορά την κατάρτιση στην αποτελεσματικότητα και την συμπεριφορά της. Το ίδιο μπορώ να πω και για όλο το βοηθητικό προσωπικό του νοσοκομείου. Τέλος πάλι σας ευχαριστώ με την ελπίδα ότι θα ζήσω τα υπόλοιπα χρόνια της ζωής μου χωρίς προβλήματα χάρη σε εσάς.\nΕίμαι η Α-Ν Κ. Μοσηλεύθηκα προσφάτως δωρεάν στο “ΥΓΕΙΑ” (εικάζω ότι ήμουν μία από τις charity cases) και εντυπωσιάστηκα από την ανθρωπιά και το χαμόγελό σας. Σας ευγνωμονώ για ό,τι κάνατε για εμένα και είμαι στην ευχάριστη θέση να σας πω ότι μπορώ πλέον να περπατήσω άνετα και ξανάρχισα να εργάζομαι -είμαι μεταφράστρια-. Δεν θα σας ξεχάσω ποτέ. Να είστε πάντα γερή, λαμπερή και όμορφη όπως τώρα.\nΌταν ήχησε στ΄ αυτιά μου η λέξη “κακοήθεια” – 21 μήνες πριν – είπα μέσα μου: “αποκλείεται δε το ακούω για μένα αυτό, για άλλον είναι…” Όταν συνειδητοποίησα ότι πρόκειται για μένα πάγωσα, κι εγώ και ο άντρας μου.\n– “Είναι κάτι κακό αλλά εμείς θα το χτυπήσουμε” ήταν τα λόγια της κας Κατσώχη στους γονείς μου, κι εγώ δίπλα τους να τους χαμογελάω δίνοντάς τους -εγώ- κουράγιο το οποίο είχα αντλήσει από το χαμόγελο και τη σιγουριά της. Κι έτσι ξεκινήσαμε -συν των άλλων- και τις 35 ακτινοβολίες κα-θη-με-ρι-νά.\n-“Καλημέρα, Καλημέρα”… με υποδεχότανε η κα Κατσώχη, πάντα με διπλή καλημέρα για να είναι πραγματικά καλή.\n-“Καλώς την, καλημέρα σου”… μ΄ ένα τεράστιο γλυκύτατο χαμόγελο η Κατερίνα (Φωτοπούλου) και τέλος η τρυφερή Σοφία (Κοσμίδη) που άνοιγε την αγκαλιά της μόλις έμπαινα μέσα, μου κρατούσε το χέρι τη στιγμή που ξαπλωμένη πια στο μηχάνημα φοβόμουνα τόσο πολύ γιατί φορούσα και μία μάσκα που κρατούσε σταθερό το κεφάλι μου, έλεγε τη αστεία φράση με την οποία σηματοδοτούσε την έναρξη της θεραπείας: -“Μπουμπουνίστε το…το γλυκό μας το κορίτσι(έτσι με έλεγε)”. Αυτή την αστεία φράση την οποία είχα τόσο ανάγκη να την ακούω, και που ακόμα τη θυμάμαι και γελάω. Γι΄ αυτό κι εγώ προσπαθούσα χαμογελώντας να πηγαίνω και χαμογελώντας να φεύγω γιατί αυτό τους άξιζε. Σε όλο το τμήμα αξίζουν συγχαρητήρια!!! Κανέναν δε ξεχνώ.


Υμνοι SΖ για Τσιτσιπά: Ο Δον Ζουάν πήρε τον πρώτο του τίτλο – THE PAPER\nΣτην κατάκτηση του πρώτου μεγάλου τίτλου της καριέρας του από τον Έλληνα τενίστα Στέφανο Τσιτσιπά στο Open της Στοκχόλμης, την Κυριακή, αναφέρεται στις αθλητικές της σελίδες η Suddeutsche Zeitung.\nΗ εφημερίδα του Μονάχου επισημαίνει τα συγχαρητήρια που έστειλε στον Στέφανο Τσιτσιπά ο πρωθυπουργός Αλέξης Τσίπρας και σημειώνει ότι ο 20χρονος τενίστας είναι ο νεαρότερος στη λίστα με τους 20 κορυφαίους τενίστες στην παγκόσμια κατάταξη σήμερα.\n«Μόλις στα 20 του χρόνια ο Στέφανος Τσιτσιπάς, αυτός ο τύπος με στιλ Δον Ζουάν, κατέκτησε το πρώτο του επαγγελματικό τουρνουά στη σειρά ATP-Tour, επικρατώντας με 6-4, 6-4 σετ στον τελικό απέναντι στον Λετονό Έρνεστς Γκούλμπις».\nΗ Suddeutsche Zeitung εγκωμιάζει τη νέα, ανερχόμενη γενιά του παγκόσμιου τένις και ιδιαίτερα τον Στέφανο Τσιτσιπά, ο οποίος, όπως σχολιάζει, «με το χάρισμά του θα μπορούσε να προκαλέσει έκσταση σε ορδές χορηγών και φιλάθλων. Το backhand χτύπημά του με το ένα χέρι, κάτι σπάνιο στο τένις, θυμίζει το αντίστοιχο του Πιτ Σάμπρας και το άγριο παιχνίδι του τον κάνει να φαίνεται καμιά φορά σαν πειρατής που θέλει να κατακτήσει τις επτά θάλασσες».\nΕξωπραγματικός Τσιτσιπάς απέκλεισε και το νούμερο 3 της παγκόσμιας κατάταξης! Στέφανος Τσιτσιπάς: Ποιος είναι ο 20χρονος τενίστας που έχει «τρελάνει» τους Έλληνες «Πεινάει» για τίτλους ο Τσιτσιπάς: Μπορώ να κερδίσω το US Open, γιατί όχι;\nOpen ΣτοκχόλμηςΣτέφανος Τσιτσιπάς


Δραπέτης τραγουδιστής: Απίστευτες αποκαλύψεις - Ήταν κουμπάρος του Ανδρέα Μπάρκουλη! (βίντεο) eNews24.gr\nΔραπέτης τραγουδιστής: Απίστευτες αποκαλύψεις – Ήταν κουμπάρος του Ανδρέα Μπάρκουλη! (βίντεο)\n10 Απριλίου 2019 eNews24.gr Ελλάδα\nΟ δραπέτης τραγουδιστής, ο οποίος είχε φύγει με άδεια από τις φυλακές το 2002 και δεν επέστρεψε ποτέ, είχε γίνει κουμπάρος του Ανδρέα Μπάρκουλη.\nΝέες βόμβες για την υπόθεση του δραπέτη τραγουδιστή!\nΟ δραπέτης τραγουδιστής, ο οποίος είχε φύγει με άδεια από τις φυλακές το 2002 και δεν επέστρεψε ποτέ, είχε γίνει κουμπάρος του Ανδρέα Μπάρκουλη!\nΟ δραπέτης τραγουδιστής, μετά τη σύλληψή του από τις αρχές, απολογήθηκε για την πράξη του. Τι ισχυρίστηκε μέσω της δικηγόρου του;\nΚαταγγελία σοκ: ”O δραπέτης παρουσιάστηκε ως γιος εφοπλιστή και μου πρότεινε να συμμετέχω στην εκπομπή του!”\nΔραπέτευσε από τις φυλακές Αλικαρνασσού το 2002 και έκτοτε έκανε… ζώαρα…\nΟύτε κρύφθηκε, ούτε καλύφθηκε. Άλλαξε το όνομά του από Κωνσταντίνος Γυαλούρης στο καλλιτεχνικό Κώστας Δαναός, το γύρισε στο τραγούδι και στη δημοσιογραφία, έγινε παρουσιαστής και για 17 χρόνια απολάμβανε τα λούσα. Αυτός είναι ο τραγουδιστής φίρμα που δραπέτευσε από τις φυλακές Αλικαρνασσού το 2002!\nΣτη φυλακή μπήκε για απάτη, απέδρασε και συνέχισε να… είναι απατεώνας τραγουδιστής, ενώ κατάφερε να δημοσιογραφεί σε μεγάλα μαγαζιά. Ο 45χρονος Γυαλούρης ήταν μάλιστα κουμπάρος του Ανδρέα Μπάρκουλη.\nΗ ΕΛ.ΑΣ., ύστερα από έναν συνήθη έλεγχο για την εξακρίβωση στοιχείων ενός 45χρονου στο κέντρο της Αθήνας ανακάλυψε ότι επρόκειτο για έναν σχετικά δημοφιλή τραγουδιστή, τηλεπαρουσιαστή και δημοσιογράφο που ήταν ωστόσο καταζητούμενος από την περίοδο 2002 – 2003 όταν κι είχε αποδράσει από τη συγκεκριμένη φυλακή της Κρήτης, όπου κατηγορείτο για υπόθεση απάτης.\nΜάλιστα, ο εν λόγω καλλιτέχνης είχε τραγουδήσει στο πλευρό μεγάλων ονομάτων της νύχτας. Του αξίζουν συγχαρητήρια..\nΦυσικά ο εν λόγω καλλιτέχνης όχι μόνο δήλωνε τραγουδιστής, ηθοποιός και παρουσιαστής αλλά και… γιος εφοπλιστή! Μια νέα καταγελλία ήρθε πριν από λίγο στο φως με έναν μάρτυρα να λέει χαρακτηριστικά: ”O δραπέτης μου παρουσιάστηκε ως γιος εφοπλιστή και μου πρότεινε να συμμετέχω στην εκπομπή του!”\nAπ’ ότι φαίνεται από την μαρτυρία αυτή ο ”Κώστας Δαναός” είχε βλέψεις εκτός των άλλων να κάνει καινούργια εκπομπή και έψαχνε προσωπικό…\nΔείτε αναλυτικά την καταγγελία στο παρακάτω βίντεο:\nκουμπάρος Ανδρέα Μπάρκουλη\nΑνείπωτη τραγωδία: Πέθανε η δυο ετών κόρη γνωστού τραγουδιστή (φωτό)\nΦρικτό τροχαίο για πασίγνωστο τραγουδιστή του X-Factor (φωτό)


αλεπού του Ολύμπου: Αντί να κάνουν τα αυτονόητα, έκαναν δικτατορία, στρατιωτικό νόμο!\nΈμπηξαν τα κλάματα οι κροκόδειλοι.\nΔήθεν λυπούνται για μια κατάσταση που οι ίδιοι δημιούργησαν. Κι από κοντά τα ΜΜΕ να κάνουν αποπροσανατολισμό και την πιο αισχρή προπαγάνδα.\nΤώρα δεν είναι γρίπη ο ιός;\nΚαι πως βρεθήκαμε κοντά στην Κίνα;\nΗ θωράκιση; Τρύπησε;\nΔυο μήνες έβλεπαν τι γίνονταν. Είχαν καιρό να προετοιμαστούν. Να φτιάξουν έστω ένα νοσοκομείο, ένα εργοστάσιο, που να παράγει μάσκες, οινόπνευμα. Να προμηθευτούν τα απαραίτητα.\nΑντί να κάνουν τα αυτονόητα, ότι έκαναν οι χώρες που αντιμετώπισαν την επιδημία, έκαναν δικτατορία, στρατιωτικό νόμο!\nΝα μείνουμε στην απομόνωση, γιατί ρήμαξαν την Υγεία.\nΝα μείνουμε σπίτι γιατί δεν υπάρχουν γάντια και απολυμαντικά ώστε να βγούμε έξω.\nΝα μείνουμε μέσα γιατί, όταν αρρωστήσουμε θα πάμε άκλαυτοι, αφού αντί για γιατρούς πήραν μπάτσους.\nΔεν έχουν οι γιατροί ούτε μάσκες! Πολλοί μολύνθηκαν. Κι όταν πήγαν να δουν τον Κικίλια...\nδεν τους δέχτηκε!\nΤώρα βγαίνει ένας θηλυκός κροκόδειλος να μας πει να χειροκροτήσουμε.\nΤι ακριβώς Μαρέβα; Την πολιτική της λεηλασίας και των περικοπών;\nΑυτούς που θέλατε να διώξετε;\nΕσένα που προσπαθείς να καπηλευθείς;\nΤις εταιρείες στο εξωτερικό που κρύβεις; Μην ανοίγεις το στόμα σου, βρωμάει.\nΚι άντε στο διάολο.\nΑκόμα να κάνουν τα αυτονόητα. Να μοιράσουν αντισηπτικά, στολές, γάντια, μάσκες γυαλιά κλπ ανάλογα με τις ανάγκες. Να κάνουν κρατικά τα ιδιωτικά νοσοκομεία, που έχουν τα μέσα, αλλά για τους λίγους.\nΤέλειωσαν τα τεστ. Επομένως δεν ξέρουν τον πραγματικό αριθμό των κρουσμάτων.\nΟ Παγκόσμιος Οργανισμός Υγείας φωνάζει: “Τεστ – τεστ – τεστ”! Κάντε τεστ να δούμε τι συμβαίνει.\nΚι αυτοί κάνουν τεστ μόνο, αν κάποιος είναι ετοιμοθάνατος!\nΚαι ηλίθιοι που νομίζουν ότι θα πιστέψουμε πως θα κολλήσουμε ιό με το τεστ!\nΜόνο τα σανοφάγα της ΝΔ καταπίνουν αμάσητο κουτόχορτο. Αν φορά μάσκα ο γιατρός και απολυμάνει το χώρο, πως θα κολλήσεις από αποστειρωμένα πράγματα;\nΔήθεν κόπτονται για τους συνταξιούχους άλλα έκοψαν δώρο και κοινωνικό μέρισμα!\nΌσους ο Επίτιμος των βρικολάκων και άλλα νεοφιλελέ τέρατα θεωρούσαν “πρόβλημα”! Κι ότι τάχα “ζούνε πολύ”!\nΟι φασίστες στην Ιταλία τους ξεκληρίζουν συστηματικά.\n60.000.000 € κέρδισαν ήδη από τη μαζική σφαγή των συνταξιούχων και συνεχίζουν! Αφήνουν τους αδύναμους να πεθάνουν.\nTo ποσοστό θανάτων εκεί επί των επιβεβαιωμένων κρουσμάτων είναι 9%! (διπλάσιο από το γενικό σύνολο) αλλά στους ηλικιωμένους είναι πολύ παραπάνω! Κι όλα σχεδόν τα θύματα είναι ηλικιωμένοι.\nΠρόκειται περί οργανωμένου σχεδίου εξόντωσης.\nΒγήκαν ευκαιρία να εφαρμόσουν ναζιστικές μεθόδους σε όλη την ΕΕ!\nΣτρατός στους δρόμους, στρατόπεδα συγκέντρωσης οι αδύναμοι παθαίνουν μαζικά.\nΠότε άλλοτε έγινε αυτό και τι ακολούθησε;\nΣτη Γερμανία του Χίτλερ μήπως;\nΤα ρήμαξαν όλα και πάνε να μεταθέσουν τις ευθύνες σε μας. Από το “μαζί τα φάγαμε”, στο “εσείς φταίτε που κολλήσατε” ! Πιο ψεύτες, χυδαίοι κι αδίστακτοι από ποτέ!\nΌσοι πήγαν για ρουσφέτι στα γραφεία των τριών βουλευτών της ΝΔ που παρουσίασαν συμπτώματα έχουν ευθύνη. Δεν θα ήταν καλό να κάνουν εξετάσεις, αντί να λένε κουταμάρες στο twitter;\nΥπενθυμίζω για άλλη μια φορά αυτό που λένε οι ειδικοί. Κολλάει κι από τα κόπρανα, πρέπει λοιπόν να αποφεύγεται η περιοχή του πρωκτού. Οπότε, κοπρολάγνοι δεξιοί, μη γλείφετε πισινούς, θα κολλήσετε!\nΑπόψε λοιπόν μας καλεί πάλι η υποκρίτρια, ξεδιάντροπη Μαρέβα να χειροκροτήσουμε.\nΤις περικοπές, την ανικανότητα, το σαδισμό.\nΝα χειροκροτήσουμε τη διάλυση του ΕΣΥ και της Οικονομίας.\nΤην επιβολή δικτατορίας.\nΤην ανεργία την ακρίβεια τις απολύσεις.\nΤα ψέματα και την αθλιότητα.\nΩ! θα χειροκροτήσουμε! Αλλά όχι τώρα. Όταν θα τιμωρηθούν οι εγκληματίες όπως τους αξίζει από Λαϊκό Δικαστήριο. Ε ρε γλέντι που θα κάνουμε! Και χειροκρότημα και επευφημίες.\n▼ Μαρτίου 22 - Μαρτίου 29 (22)\nΚαι τώρα Άδωνι ,πείτε όλοι μαζί: 'Βόρεια Μακεδονία...\nΟ «Στην υγειά μας ρε παιδιά» Σπύρος Παπαδόπουλος, ...\nΣε δέκα περίπου μέρες θα ξέρουμε τι Μνημόνιο θα μα...\nSnowden: Η πανδημία είναι κόλπο για να θεσπιστούν ...\nΌπου υπάρχουν υπεύθυνες κυβερνήσεις..λαμβάνονται σ...\nΤα ΜΜΕ του κοινωνικού αυτοματισμού: «Τεμπέληδες» π...\n«Δεν χρειάζονται κρατικά νοσοκομεία. Μπορούν όλα ν...\nΚαλά..Αυτοί δε παίζονται..."30 εκατ. ευρώ στις ιδι...\nΉταν 24 Μάρτη 1999 όταν άρχιζε το μακελειό, το στυ...\nΘέλετε να μιλήσουμε σοβαρά ή θα κρύβεστε πίσω από ...\nΗ "πολιτισμένη Ευρώπη" έχει το 46,3% των παγκοσμίω...\nΣτην Ισπανία η κυβέρνηση Σάντσεθ προχωρά στην πρόσ...\nΤώρα ξέρουμε όλοι που βρίσκουν τα κείμενα τα κανάλ...\nΊσως τελικά η συλλογική μας ευθύνη, να είναι μεγάλη.\nΑντί να κάνουν τα αυτονόητα, έκαναν δικτατορία, στ...\nΤο Κράτος όπως πάντα κατηγορεί τους πολίτες για αν...


ΑΕΚ: «Στις επιλογές της Ρόμα ο Μπάρκας» - Onsports.gr\nOnsports Team\t16 Ιουνίου 2019, 18:07\nΤο όνομα του Βασίλη Μπάρκα παραμένει στα υπόψη της Ρόμα, η οποία κινείται για την αγορά ενός τερματοφύλακα. Σύμφωνα με το Sky Sports Italia, η Μπέτις απέρριψε πρόταση των Ρωμαίων για τον Πάου Λόπεθ και ήδη εξετάζονται εναλλακτικές λύσεις.\nΗ Μπέτις είπε όχι στα 20 εκατ. ευρώ της Ρόμα για τον 24χρονο Ισπανό γκολκίπερ και πλέον στο κάδρο μπαίνει η περίπτωση του τερματοφύλακα της ΑΕΚ, όπως και του Σαλβατόρε Σιρίγκου της Τορίνο. Ο Μπάρκας έκανε καλή σεζόν φέτος και ξεχώρισε στα παιχνίδια του Champions League, ενώ οι Ιταλοί τον θυμήθηκαν εκ νέου, βλέποντάς τον στο παιχνίδι της Ελλάδας με την Ιταλία, όπου ήταν ο μοναδικός διασωθείς από το… «γαλανόλευκο» ναυάγιο.\nΣτην Ιταλία αναφέρουν ότι η Ρόμα δεν αποκλείεται να καταθέσει επίσημη πρόταση για τον Μπάρκα, ύψους περίπου 8 εκατ. ευρώ. Τις επόμενες ημέρες θα φανεί αν το ενδιαφέρον των «τζιαλορόσι» θα πάρει επίσημο χαρακτήρα.\n10 λεπτά πριν NBA: Τα αποτελέσματα της βραδιάς (26/01)\n25 λεπτά πριν Άκης Πετρετζίκης: Μπισκότα με μήλο και κανέλα\n37 λεπτά πριν Australian Open: Με... περίπατο στους «4» ο Τσιτσιπάς\n40 λεπτά πριν Δυο χρόνια χωρίς τον Κόμπι Μπράιαντ (photos+videos)


Γιατί δε μπορείτε να κόψετε το τσιγάρο – νέα μελέτη – Ο ΜΑΘΗΜΑΤΙΚΟΣ\nΓιατί δε μπορείτε να κόψετε το τσιγάρο – νέα μελέτη\n... 03/02/2017 0\nΚάποιοι άνθρωποι δεν τα πηγαίνουν καλά με τον αυτοέλεγχο. Κάποιοι άνθρωποι τα καταφέρνουν με την πρώτη προσπάθεια, ενώ για άλλους είναι μία «μάχη» που δεν τελειώνει ποτέ.\nΜια ομάδα ερευνητών από τις ΗΠΑ ισχυρίζονται, ότι μπορούν να ξεχωρίσουν τους καπνιστές που είναι πιο πιθανό να μην καταφέρουν να αποχωριστούν τη βλαβερή για τον οργανισμό τους συνήθεια του τσιγάρου… μελετώντας τους εγκεφάλους τους.\nΣύμφωνα με τους ερευνητές, όσοι «ξανακύλησαν» στο τσιγάρο μέσα σε μια βδομάδα από τη στιγμή που το έκοψαν, εμφάνιζαν σημαντικές αλλαγές στον εγκέφαλό τους κατά το διάστημα της αποχής.\nΟι αλλαγές αυτές δεν παρατηρήθηκαν όμως και σε όσους είχαν καταφέρει να κόψουν το τσιγάρο με επιτυχία, ενώ εντοπίστηκαν στο σύστημα μνήμης εργασίας του εγκεφάλου τους. Το τμήμα αυτό του εγκεφάλου κρατά τους ανθρώπους συγκεντρωμένους και προωθεί τον αυτοέλεγχο.\nΌπως αναφέρει δημοσίευμα της MailOnline, οι ερευνητές ανακάλυψαν ότι οι καπνιστές που δυσκολεύονταν να κόψουν το τσιγάρο εμφάνιζαν μειωμένη δραστηριότητα στην περιοχή αυτή του εγκεφάλου τους.\nΠιστεύουν ότι οι αλλαγές αυτές θα μπορούσαν να βοηθήσουν στον εντοπισμό εκείνων που μπορούν να κόψουν το τσιγάρο με επιτυχία και εκείνων που θα αποτύχουν σε πρώιμο στάδιο. Ακόμη, όπως υποστηρίζουν, η ανακάλυψη αυτή θα μπορούσε να οδηγήσει την εξεύρεση νέων τρόπων για να βοηθηθούν οι καπνιστές που θέλουν να κόψουν το τσιγάρο αλλά δε φαίνεται να το καταφέρνουν.\nΙσχυρίζονται ότι το τεστ που έχουν αναπτύξει έχει 80% βαθμό ακρίβειας.\nκαπνισμα τσιγαρο (11 kB)\nΚόκκινα λαχανικά: Γιατί πρέπει να τα αγαπήσουμε;\n“Η Φυσική Αγωγή, Κίνηση/Φυσική Δραστηριότητα κατά την Προσχολική Ηλικία”\nδυο × οκτώ =


Τα 10 καλύτερα ξενοδοχεία κοντά σε: Lay Day Surf Hostel\nΤα καλύτερα ξενοδοχεία κοντά σε: Lay Day Surf Hostel, Κανγκού\nΞενοδοχεία κοντά σε: Lay Day Surf Hostel\nJl. Batu Mejan 14B | Padang Linjong, Κανγκού 80351, Ινδονησία\nLay Day Surf Hostel: Διαβάστε κριτικές\n1.317 από 7.405 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Lay Day Surf Hostel\n0,3 χλμ. από Lay Day Surf Hostel\n0,5 χλμ. από Lay Day Surf Hostel\n0,8 χλμ. από Lay Day Surf Hostel\n1,0 χλμ. από Lay Day Surf Hostel\n1,1 χλμ. από Lay Day Surf Hostel\n1,7 χλμ. από Lay Day Surf Hostel\n1,8 χλμ. από Lay Day Surf Hostel\n1,9 χλμ. από Lay Day Surf Hostel\n2,1 χλμ. από Lay Day Surf Hostel\n2,2 χλμ. από Lay Day Surf Hostel\n2,3 χλμ. από Lay Day Surf Hostel\n2,5 χλμ. από Lay Day Surf Hostel\n2,6 χλμ. από Lay Day Surf Hostel\n2,8 χλμ. από Lay Day Surf Hostel\n2,9 χλμ. από Lay Day Surf Hostel\n3,0 χλμ. από Lay Day Surf Hostel\n7,1 χλμ. από Lay Day Surf Hostel\n8,2 χλμ. από Lay Day Surf Hostel


ΟΥΤΕ ΧΥΤΑ ΟΥΤΕ ΧΥΤΥ, ΑΝΑΚΥΚΛΩΣΗ ΤΩΡΑ: ΚΑΤΑΓΡΑΦΟΥΜΕ ΤΗΝ ΑΓΩΝΊΑ & ΤΑ ΕΡΩΤΗΜΑΤΑ ΤΟΥ ΚΥΡΙΆΚΟΥ ΓΚΙΚΑ από τις αναρτήσεις του στο FB !!!\nΛάτσης !!!! – Μαρτίνος- Βαρδινογιάννης - Marathon Foundation- Κολομβιανοί – Σαουδάραβες – Λιβανέζοι – Κουβετιανοί – Κινέζοι – Κορεάτες - Μογγόλοι - Πρέσβεις !!!!\nΔεν μπορούμε να μαζέψουμε μια προκαταβολή και να συγκεντρώσουμε έστω τα μισά χρήματα να ξεκινήσει η Μελέτη του Α.Π.Θ. - και μετά να τα επιστρέψουμε στους ανθρώπους από το ΤΑΜΕΙΟ του ΔΗΜΟΥ Μαραθώνα ?? Να ΜΠΕΙ ο ΔΗΜΟΣ ΜΑΡΑΘΩΝΑΣ ως εγγυητής και να ξεκινήσουμε τη Μελέτη του Α.Π.Θ. ?? Τι τους έχεις όλους αυτούς του φίλους Λιάκο μου ??Μόνο για φωτογραφία ????\nΤώρα τους χρειάζεται ο Μαραθώνας και για ότι άλλα έξοδα χρειαστούν !!!\nΑυτό ΔΕΝ το σκέπτονται οι Επιτελείς του «Marketing” ?? Μόνο Δελτία Τύπου ξέρουν να γράφουν ???\nΓια κινηθείτε προς αυτή την κατεύθυνση παρακαλώ !!\nΥΓ – Πως σας φαίνομαι είμαι διασπαστικός ?? Το Λάτσης το έβαλα για μπούγιο !!\nΤο “Marketing” Λιάκο Μου ΔΕΝ σου λέει να πας επάνω στο ΕΡΓΟ με τα κανάλια και να κάνεις δηλώσεις, κατά του ΕΡΓΟΥ και να φωτογραφηθείς ???\nΑν ΠΑΣ πάνω στο ΒΟΥΝΟ και ΒΓΑΛΕΙΣ φωτογραφία και φέρεις τα ΚΑΝΑΛΙΑ θα έρθω και ΓΩ να βγούμε παρέα !!\nΑχ βρε Λιάκο ΜΑΣ !!!\nΠρος τους "Μαρκετίστες" του Δημάρχου\nΑντί να κάθεστε να γράφετε επιστολές για το πόσο "γαμάτος" είναι ο Δήμαρχος που έχουμε και τι σπουδαίους Δημοτικούς Σύμβουλους.\nΓράψτε μια επιστολή στο χορηγό που όλοι ξέρουμε για να γίνει η μελέτη !!!\nΟ χρόνος ξεκινάει από τώρα !!\nΓια να καταλάβουμε το δούλεμα που γίνεται όλα αυτά τα χρόνια με την ΟΕΔΑ – ΧΥΤΑ – ΧΥΤΥ – ΧΥΤ – ΧΑΤ - ΧΟΥΤ – Γραμματικού – Μαραθώνα από ΟΛΕΣ ΤΙΣ ΔΗΜΟΤΙΚΕΣ ΠΑΡΑΤΑΞΕΙΣ !! Καλύτερο παράδειγμα από του μακαρίτη του Τζίμη Πανούση δεν υπάρχει !!\nΟΛΕΣ οι ΔΗΜΟΤΙΚΕΣ παρατάξεις στο παιγνίδι σε όλα αυτά τα χρόνια εκτός μερικών ανθρώπων που πέρασαν από τους Δήμους και τις Κοινότητες.\nΔεκαετίες όλοι αυτοί που είχαν την εξουσία στα χέρια τους αλλά και οι υπόλοιποι έβλεπαν να συντελείται ένας βιασμός ενός ανήλικα. Και μάλιστα ακόμα χειρότερο ανήλικας με προβλήματα υγείας. Η εκάστοτε Δημοτική Παράταξη που είχε στα χέρια της την εξουσία «βίαζε το ανήλικο» θύμα……… Όλοι οι άλλοι κατηγορούσαν το γεγονός !!! Αλλά παρόλο αυτά κοιτούσαν και «ηδονιζόντουσαν», αλλά και εκείνοι απλά Καταγγέλλανε το γεγονός.. Αλλά πέραν της καταγγελίας δεν γινότανε τίποτα άλλο.\nΜετά αλλάζανε οι ρόλοι !! Και έρχονταν αυτοί που κατήγγελλαν να «βιάζουν» τώρα !!!\nΚαι οι άλλοι απλά έπαιρναν μάτι !!\nΟΛΟΙ αμέτοχοι και απλοί θεατές παρακολουθούσαν !!!! Το πιο λυπηρό ήταν όμως ότι ΟΛΟΙ ΕΜΕΙΣ οι γονείς του παιδιού ΠΛΗΡΩΝΑΜΕ τους «βιαστές ΜΑΣ»…\nΚαλή Τύχη Πατρίδα.